જાણવા મળ્યા મુજબ હાલ ચાલી રહેલી આશો નવરાત્રી નિમિત્તે પાવાગઢ ખાતે બિરાજમાન મહાકાળી માતાજીના દર્શનાર્થે મધ્યપ્રદેશ, મહારાષ્ટ્ર સહિત રાજસ્થાન ગુજરાત વગેરેના ભક્તજનોનું કિડીયારુ ઉભરાય છે અને હાલોલ બોડેલી રાજ્ય ધોરીમાર્ગ ઉપર મધ્યપ્રદેશ તથા મહારાષ્ટ્રના દર્શનાર્થીઓનો ભારે ધસારો જોવા મળે છે કારણ કે આ બન્ને રાજ્યોના દર્શનાર્થીઓને પાવાગઢ જવું હોય એટલે આજ ધોરી માર્ગ નજીક પડે છે.